ماریانو راجوی پارتیسینی بوراخیر
ایسپانیانین کئچمیش باش ناظیری ماریانو راجوی، استیضاح ایله حکومتی دوشدوک‌دن 4 گون سونرا، خالق پارتیسی (PP) لیدرلیگینی بوراخما قراری آلدی.
راجوی، باشکند مادریددکی خالق پارتیسی عمومی مرکزینده کئچیریلن ایداره هیاتی‌نین ایجلاسیندا پارتی لیدرلیگینی بوراخما قرارینی آچیقلاییب. 14 ایلدیر ایسپانیا سیاستی‌نین اؤنم‌لی آدلارین‌دان بیری اولان راجوی،
بو دؤوره سون وئرمه واختی‌نین گلدیگینی دوشونورم. خالق پارتیسی، باشقا بیر شخصین باشقانلیغی ایله ایرلیلمه‌نی و ایسپان‌لارا خیدمت تاریخینی قورمانی داوام ائتدیرمه‌لی" دئدی.
بو منیم پارتیم و ایسپانیا اوچون ان یاخشی‌سی" دئیه‌رک آلدیغی قراری ساوونان راجوی، کئچیریله‌جک فوق ا‌لعاده بیر کونگره ایله پارتی‌ده یئنی بیر دؤورو باشلایا‌جاق‌لارینی و خلفی سئچی‌لنه قدر وظیفه‌یه داوام ائدجگینی آچیقلاییب.
63  یاش‌لی راجوی‌ون سیاسی حیاتی سون ایکی هفته‌ده ترسینه دؤندو. 2018 بودجه‌سینی گئجیکمه‌لی اولا‌راق نماینده‌لر پالاتاسیندا 23 می‌ده قبول ائتدیردیک‌دن سونرا آرخایین‌لاشان راجوی، ارته‌سی گون پارتی عضو‌لری‌نین روشوت و یاسا دیشی ایشلر داعواسیندا تقصیرلی اولماسی ایله  گئنسورو/ استیضاح علاوه‌سی و ایستعفا چاغیریش‌لاری قارشی قارشییا قالمیشدی.
سوسیالیست ایشچی پارتیسی‌نین (PSOE) وئردیگی گئنسورو-نون 1 ژوئنده قبول ائدیلمه‌سی راجوی‌ون 2016 سئچیم‌لری‌نین آردین‌دان قوردوغو آزینلیق حکومتی دوشموشدو. راجوی‌ون یئرینه سوسیالیست ایشچی پارتیسی لیدری پدرو سانچز باش ناظیر وظیفه‌سینه گلمیشدی.
